**Отчет**

за

работата на НЧ „Искра-2009”, с.Бориславци през 2023г.

 Уважаеми Общински съветници,

 Читалищното настоятелство при НЧ”Искра-2009” Ви представя отчет за дейността на читалището през 2023г., в съответствие с Програмата, приета в края на 2022г. През изминалата 2023 г. читалищното настоятелство, съвместно със самодейците, работеше по следните направления за развитие и утвърждаване на читалищната дейност:

* По подобряване на материалната база на читалището
* Развитие, утвърждаване и усъвършенстване на художествената самодейност, участие в концертни програми , фестивали, събори и други мероприятия, дейности със създадените към Читалището групи
* Подготовка и участие в проектни програми от местен и национален характер.

**По 1-вото направление** тази година не бяха извършени вътрешни строителни дейности. Бяха закупени 10 бр. ямурлуци за Коледарската група.

**По 2-то направление** -художествено- творческата самодейност-Читалищното настоятелство работеше активно по подготовката и провеждането на мероприятия, свързани с честването на бележити дати и годишнини от местен национален и регионален характер. За Първи март бяха раздадени мартенички от Баба Марта, на националния празник на Р.България – 3-ти март бяха поднесени цветя на паметните плочи на Загиналите във войните и на Преселниците от Беломорска Тракия и Мала Азия. Осми март беше отбелязян със скромно тържество от жените на с.Бориславци . Във съответствие със санитарните изисквания се провеждаха редовни репетиции на Певческа група „Здравец“. Групата взе участие на фолклорния фестивал „Китна Тракия пее и танцува” в гр.Хасково, където се представи достойно и получи Грамота за участие, представи се на фестивала в с.Мустрак, активно участваше в подготовката е провеждането на традиционния събор в с.Бориславци. Кулминацията на вдъхновената работа на нашите самодейци беше традиционния Коледен концерт. В него се представихме на многобройната публика с песни, танци, театрален скеч, индивидуални изпълнения на пиано и флейта , песнички и стихотворения, изпълнени от децата на Бориславци и от гостенчета на селото ни. За най-активните имаше награди, Дядо Коледа раздаде подаръци на всички деца.

Продължи дейността си Клуба по ръкоделия, в който жените изработиха пъстри чорапи и терлици , и красиви покривки. Ръкоделията ше бъдат продадени и средствата ще постъпят за дейности на Читалището.

Групата по „Краеведство и туризъм“ , съвместно с доброволци и Кметството , продължи работата по почистване и възстановявяне на туристическите пътеки.

По третото направление през 2023г. не бе участвано по програми и проекти.

Уважаеми Общински съветници,

през следващата година смятаме, че за развитието и утвърждаване на художествената самодейност и запазването на народните традиции е необходимо общинското ръководство в лицето на Кмета на Общината и на Общинския съвет да продължават да оказват своето съдействие при решаване на читалищните задачи:

-Ремонт на покрива на сградата на читалището

-Участие в проекти.

 23.02.2024г. С Уважение,

 Председател:.............................................

 /Мария Стояновска/

**Списък на членовете на настоятелството и проверителната комисия**

**на НЧ „Искра-2009”, с.Бориславци**

**НАСТОЯТЕЛСТВО:**

1. Мария Маркова Стояновска – председател
2. Димитър Георгиев Кьосев – секретар
3. Мария Георгиева Иванова – член
4. Катю Атанасова – член
5. Тодор Христов Тодоров – член

**ПРОВЕРИТЕЛНА КОМИСИЯ:**

1. Мария Иванова Ангелова – председател
2. Ангел Димитров Георгиев – член
3. Росен Николов Пеневски – член

 Председател:.............................................

 /Мария Стояновска/